# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 9/2018

# zo zasadnutia Kolégia rektora STU zo dňa 21. 11. 2018

**PRÍTOMNÍ: podľa prezenčnej listiny**

**PROGRAM:**

1. Informácia o aktuálnych výzvach ŠF EÚ OPVaI - ústna informácia
2. Energetické úspory STU vyplývajúce z rekonštrukcie a opráv budov od roku 2009
3. Návrh na udelenie Plakety STU prof. Ing. Antonovi Puškárovi, PhD.
4. Správa o činnosti a hospodárení Kancelárie spolupráce s praxou (KSP)
5. Vianočný program VUS Technik 2018
6. Návrh príkazu rektora: Riadna inventarizácia majetku, záväzkov, rozdielu majetku a záväzkov STU v Bratislave za obdobie roka 2018
7. Správa o predaji areálu ÚZ Gabčíkovo k 31.10.2018
8. Rôzne

V úvode rokovania rektor privítal prítomných a zablahoželal dekanovi prof. Dr. Ing. Milošovi Oravcovi, k jeho opätovnému zvoleniu do funkcie dekana FEI STU na ďalšie funkčné obdobie.

**K BODU 1: Informácia o aktuálnych výzvach ŠF EÚ OPVaI - ústna informácia**

Informáciu o aktuálne prebiehajúcich výzvach ŠF EÚ OPVaI prezentoval rektor, doplnil prorektor Moravčík.

Oboznámili prítomných, že dňa 26.10.2018 MŠVVaŠ SR ako riadiaci orgán pre operačný program Výskum a inovácie vyhlásilo Vyzvanie na predloženie žiadosti o nenávratný finančný príspevok na zlepšenie univerzitných kapacít a kompetencií vo výskume, vývoji a inováciách (ACCORD). Cieľom veľkého projektu je „Konsolidácia a optimalizácia výskumných, vzdelávacích a inovačných kapacít výskumných inštitúcií v Bratislave“. Projekt za STU koordinuje Ing. Belko, termín pre uzavretie projektu v ITMS je 14.12.2018.

Rektor ďalej oboznámil prítomných o podaní projektu Teaming (BXL).

Rektor zároveň informoval o pripravovaných univerzitných projektoch Dlhodobého strategického výskumu, kde sa t.č. pripravujú 4 projekty + cca 15 partnerských.

Súčasne informoval o výzvach na podporu výskumno-vývojových kapacít

* v oblasti Dopravných prostriedkov pre 21. storočie
* v 4 doménach inteligentnej špecializácie výzva  na podporu výskumno-vývojových kapacít v oblasti
* priemyslu pre 21. storočie
* zdravých potravín a životného prostredia
* digitálneho Slovenska a kreatívneho priemyslu
* zdravia obyvateľstva a zdravotníckych technológií

V nadväznosti na diskusiu k zverejneným výzvam na podporu výskumno-vývojových kapacít dekani požiadali o zaslanie avizovaného vzorového projektu aj so vzorovými textami ako pomôcku pre aktuálne vyhlásené výzvy.

**UZNESENIE: 9.1/2018-KR**

Kolégium rektora STU berie na vedomie ústnu informáciu o aktuálnych výzvach ŠF EÚ OPVaI.

**K BODU 2: Energetické úspory STU vyplývajúce z rekonštrukcie a opráv budov od roku 2009**

Materiál uviedol rektor ako informáciu o dosiahnutých úsporách v spotrebe energií od roku 2009 po uskutočnení modernizácií, opráv a zateplení objektov STU.

V rámci krátkej diskusie dekan Šajbidor konštatoval, že úspora na FCHPT STU je reálne cca 20%, zateplenie budovy hodnotí ako významný krok.

**UZNESENIE: 9.2/2018-KR**

Kolégium rektora STU berie na vedomie informáciu o energetických úsporách STU vyplývajúcich z rekonštrukcie a opráv budov od roku 2009.

**K BODU 3: Návrh na udelenie Plakety STU prof. Ing. Antonovi Puškárovi, PhD.**

Materiál uviedol rektor. Prezentoval dekan SvF STU, prof. Unčík. Plaketu STU navrhuje udeliť pri príležitosti životného jubilea 70 rokov.

V rámci prezentovaného návrhu dekan FCHPT STU, prof. Šajbidor, vyzdvihol výbornú spoluprácu s prof. Puškárom a návrh plne podporil.

**UZNESENIE: 9.3/2018-KR**

Kolégium rektora STU súhlasí s udelením Plakety STU prof. Ing. Antonovi Puškárovi, PhD., pri príležitosti životného jubilea

a za významný prínos v pedagogickej a vedeckovýskumnej činnosti na Slovenskej technickej univerzite v Bratislave.

**K BODU 4: Správa o činnosti a hospodárení Kancelárie spolupráce s praxou (KSP)**

Materiál uviedol prorektor Stanko v zastúpení prorektora Peciara. Prizvaná: JUDr. Rybanská.

JUDr. Rybanská v krátkosti oboznámila prítomných o realizovaných aktivitách v roku 2018, počte doručených oznámení pôvodcu

o vytvorení predmetu priemyselného vlastníctva, ako aj návrhoch na podanie prihlášky ochrannej známky, ktoré svojim počtom

aktuálne prevyšujú všetky doterajšie podania.

Z diskusie:

V rámci krátkej diskusie dekan SjF STU, prof. Šooš, otvoril tému uvádzania názvu univerzity/fakulty pri podávaní prihlášok.

Predseda AS STU, prof. Híveš, osobitne poďakoval JUDr. Rybanskej za výbornú a korektnú spoluprácu. Podľa jeho vyjadrenia

svojimi aktivitami napĺňa patentovú politiku, a tým výrazne posúva STU vpred.

Rektor v závere taktiež poďakoval JUDr. Rybanskej a prorektorovi Peciarovi za dosiahnuté vynikajúce výsledky, ktoré považuje v rámci

patentovej politiky na STU za významný úspech.

**UZNESENIE: 9.4/2018-KR**

Kolégium rektora STU berie na vedomie Správu o činnosti a hospodárení Kancelárie spolupráce s praxou.

**K BODU 5: Vianočný program VUS Technik 2018**

Materiál uviedol prorektor Stanko v zastúpení prorektora Peciara v súvislosti s prípravou vianočného programu VUS Technik STU dňa

17.12.2018.

Rektor pozval prítomných na pripravovaný koncert „Prajeme vám...“, ktorý sa o.i. usporadúva v rámci osláv 65. výročia folklórneho

súboru VUS Technik STU.

**UZNESENIE: 9.5/2018-KR**

Kolégium rektora STU súhlasí s realizáciou vianočného programu v priestoroch SND v zmysle predloženého návrhu.

**K BODU 6: Návrh príkazu rektora: Riadna inventarizácia majetku, záväzkov, rozdielu majetku a záväzkov STU v Bratislave za obdobie roka 2018**

Materiál uviedol kvestor ako súčasť účtovnej závierky za rok 2018.

**UZNESENIE: 9.6/2018-KR**

Kolégium rektora STU prerokovalo návrh príkazu rektora Riadna inventarizácia majetku, záväzkov, rozdielu majetku a záväzkov Slovenskej technickej univerzity v Bratislave za obdobie roka 2018 a odporúča predmetný návrh interného predpisu vydať.

**K BODU 7: Správa o predaji areálu ÚZ Gabčíkovo k 31.10.2018**

Materiál uviedol kvestor.

Rektor informoval prítomných, že STU pôvodne zamýšľala areál využívať na ubytovanie študentov i na realizáciu výučby. Avšak

skúsenosti ukázali, že tento zámer je nerealizovateľný, a preto sa predmetný areál stal pre STU nadbytočným.

**UZNESENIE: 9.7/2018-KR**

Kolégium rektora STU berie na vedomie priebežnú správu o predaji areálu ÚZ v Gabčíkove k 31.10.2018 a súhlasí s pokračovaním

v predaji v zmysle platnej legislatívy.

**INFORMÁCIE A OZNAMY:**

Rektor

* informoval, že by rád v nadväznosti na úspešne prebiehajúce rekonštrukcie na ŠDaJ STU uskutočnil kontrolný deň za prítomnosti najvyšších predstaviteľov SR

Prorektor Stanko

* informoval o požiadavke SRK na zaslanie nominácií personálnych návrhov na odborníkov, ktorí budú písať opisy nových študijných odborov v rámci prebiehajúcej revízie sústavy ŠO a taktiež k posúdeniu navrhovanej celej štruktúry ŠO
  + návrh nominácií je pripravený, dekani požiadali o jeho zaslanie
* oboznámil prítomných o uskutočnenom veľtrhu vzdelávania v Kyjeve – prizvaná Ing. Molnárová prezentovala výsledky a postrehy
  + v nadväznosti na závery veľtrhu, dekanka FIIT STU, prof. Bieliková, informovala, že je potrebné obnoviť kontakty s honorárnymi konzulátmi a ideálne z úrovne ITASu pretlačiť vznik slovenského centra v Kyjeve

Prorektor Čičák

* predstavil ponuku spol. Viva Events, s.r.o. – realizovanie výstavy ImagineXPO, ktorá sa má konať na Tyršovom nábreží v Bratislave v jari 2019
  + v rámci predstavenej vizualizácii stánku STU požiadal dekanov o zaslanie kontaktných osôb z fakúlt (s termínom do 15.12.2018), ktoré by mohli poskytnúť vstupy, resp. relevantné informácie k propagácii stánku

Prorektor Moravčík

* informoval o podaní projektu v rámci výzvy H2020

Predseda AS STU

* informoval o termínoch zasadnutí AS STU

Dekan Unčík

* pripomenul prítomným oslavy 80. výročia založenia SvF STU, ktoré sa uskutočnia 5.12.2018

Dekanka Bieliková

* otvorila tému finančnej, resp. inej formy podpory/motivácie pre nábor zahraničných študentov
  + v uvedenej veci dekan Šooš informoval o možnosti nástupného prospechového štipendia, ktoré praktizujú na SjF STU, a ktoré sa im osvedčilo

Dekan Šajbidor

* informoval o voľbách kandidáta na dekana FCHPT STU, kde jedným z kandidátov je študent a dvaja sú súčasní prodekani, voľby sa uskutočnia dňa 27.11.2018

Kvestor

* informoval o zmene zákona o verejnej službe zahrňujúcom navýšenie taríf, ktoré sa následne premietnu do nových platových tabuliek

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **December** | 03.12.2018 | AS STU | 11:00 |  |
|  | 14:00 | Voľby rektora STU |
|  | 12.12.2018 | VR STU | 9:00 |  |
|  | 17.12.2018 | AS STU | 14:00 |  |
|  | 19.12.2018 |  | 14:00 | Menovanie doc. |
| **Január 2019** | 16.01.2019 | KR STU | 9:00 |  |

Zapísala: 23.11.2018 Zápisnicu overili: 26.11.2018

Erika Jevčáková, B.S.B.A. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prof. Ing. Štefan Stanko, PhD. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_